62024CO0827_INF
Uznesenie Súdneho dvora (deviata komora) z 2. septembra 2025 –Direct Line Inox Impex a i.
(vec C‑827/24)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Spoločná obchodná politika – Antidumpingové clá – Dovoz bezšvíkových rúr z nehrdzavejúcej ocele s pôvodom v Číne, ťahaných za studena v Indii – Nariadenie (EÚ) 2016/1036 – Článok 13 ods. 1 – Obchádzanie – Vylúčenie – Podstatná zmena – Colná únia – Nariadenie (EÚ) č. 952/2013 – Colný kódex Únie – Článok 60 ods. 2 – Získanie pôvodu tovaru – Základné pravidlo vylučujúce zmenu pôvodu rúr z ocele spracovaných za tepla v dôsledku ich spracovania za studena“
Spoločná obchodná politika – Obrana proti dumpingovým praktikám – Obchádzanie – Vylúčenie – Tvárnenie bezšvíkových rúr alebo rúrok zo železa alebo z ocele za studena, ktoré pochádzajú z Číny, v Indii – Pôvod tovaru – Určenie – Podstatné zušľachtenie alebo prepracovanie – Zistenie Európskej komisie o podstatnom zušľachtení uvedených výrobkov – Posledné podstatné a hospodársky odôvodnené zušľachtenie alebo prepracovanie, ktorým sa uvedeným výrobkom priznáva indický pôvod
(Nariadenie Európskeho parlamentu a Rady č. 952/2013, článok 60 ods. 2 a nariadenie Európskeho parlamentu a Rady 2016/1036, článok 13 ods. 1)
(pozri body 22 – 31)
Výrok
Článok 13 ods. 1 nariadenia Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie, a článok 60 ods. 2 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie,
sa majú vykladať v tomto zmysle, že:
tvárnenie bezšvíkových rúr alebo rúrok zo železa alebo z ocele za studena, ktoré pochádzajú z Číny, v Indii, ktoré podľa zistenia Európskej komisie podstatne zmenilo tieto výrobky tým, že nezvratne zmenilo ich základné vlastnosti, predstavuje zmenu, ktorá vylučuje uplatniteľnosť článku 13 odsek 1 nariadenia č. 2016/1036, a predstavuje „posledné, podstatné a hospodársky odôvodnené zušľachtenie alebo prepracovanie“ v zmysle článku 60 ods. 2 nariadenia č. 952/2013, čím sa uvedeným výrobkom priznáva indický pôvod.